Seinere overtok Russell Islands Plantations Estates Ltd (RIPEL) plantasjene. De seinere åra har det vært til dels harde arbeidskamper her. Bakgrunnen har blant annet vært oppsigelser på grunn av nye høstemetoder. Ettersom RIPEL eier områdene, fører oppsigelser til at arbeiderne også mister bolig og andre muligheter til livsopphold. Stridighetene har innbefatta langvarige streiker med over 1000 deltakere, slåsskamper med lokalt politi og okkupasjon av bedriftskontorene.